Fyrsta sumarsýningin í Leir 7 í Stykkishólmi Fyrsta sýning sumarsins í Leir 7 í Stykkishólmi verður opnuð næstkomandi laugardag . Sýningarnar í sumar verða þrjár talsins og standa frá júní og fram í september . Allar fjalla þær um keramik , nýtt og gamalt , fínt og gróft , dökkt og ljóst , heitt og kalt . Á fyrstu sýningunni mun Anna Eyjólfsdóttir myndlistamaður sýna verk úr safni sínu . Anna er menntuð frá Myndlistaskólanum í Reykjavík , Myndlista - og handíðaskóla Íslands og listaháskólanum í Dusseldorf . Hún hefur haldið einkasýningar hér heima og erlendis , einnig tekið þátt í ýmsum samsýningum . Auk þess að stunda eigin myndlist hefur Anna mikinn áhuga á söfnun íslenskra leirmuna og er þessi sýning úr hluta safns sem hún á . Hún vonast til þess að dag einn verði sett á stofn leirmuna - og smáskúlptúrasafn , ætlað íslenskum munum úr keramiki eða skildum efnum . Anna hefur áður sýnt hluta úr safni sínu . Hér setur hún fram nytjahluti og skoðar þá í nýju samhengi . Önnur sýningin hefst dagana 12. -13. júlí og verður þá „ rakubrennsla “ framkvæmd fyrir utan Leir 7 . Þessi brennsla er skemmtilegt sjónarspil , japönsk að uppruna . Aðferðin gefur keramikinu sérstakan blæ með björtum og sindrandi glerungum . Sjö leirlistamenn munu brenna verk sín þessa helgi og setja þau svo upp til sýningar sem stendur fram í miðjan ágúst . Þriðja og síðasta sýningin hefst um miðjan ágúst og stendur fram í miðjan september . Þar verða sýndir hlutir þar sem keramik sem unnið með hefðbundnum aðferðum aldanna ( rennslu og brennslu ) . Því verður svo teflt fram með keramiki nýrri aðferða , svo sem steypu og nýjum glerungum . Frekari fréttir af því verða er nær dregur .